Quines entitats hi ha en aquest text?
Genoveva Puig i Vilà (Barcelona?, 1900 [nts 1] - Barcelona, 27 de maig del 1986) va ser escriptora, professora de música, cantant i compositora. A causa de la viudetat de la seva mare, ja des de molt jove  treballà de cosidora. Estudià música amb Jaume Pahissa (composició) i Juli Pons i amplià la formació amb el fisiòleg de la veu Enrique O'Neill [nts 2] de qui en va ser "alumna preferente"  i a qui dedicà dues publicacions en homenatge i recordança. Va ser autora de la lletra i la música d'un cert nombre de cançons, que cantava ella, i que publicà en diverses edicions. També va ser autora d'alguna peça més instrumental, de qualitat Als anys 30 va fer diverses gires de concerts per Catalunya, a Madrid i a París, acompanyada pel seu mestre i amic [nts 3] Juli Pons, interpretant-hi composicions de la música universal, i altres escrites per l'un o per l'altra. El 1934 va ser elegida presidenta de l'"Asociación Cultural Femenina" de Barcelona. Acabada la guerra civil es dedicà a l'ensenyament, i als anys 1957-1960 -pel cap baix- fou professora i directora tècnica de cant de l'"Instituto de Arte Lírico E. O'Neill"  de Barcelona, on difongué les bondats del mètode O'Neill [nts 2] per a l'educació i recuperació de la veu. Una de les seves deixebles, Carme Tulón, ha adaptat els seus ensenyaments  per a corregir disfonies per mal ús de la veu. Altres cantants deixebles de Genoveva Puig  foren Montserrat Alavedra, Glòria Denicola, Elvira Lupo, Marta Morera, Maria Pujadas i Jaume Rovira. Com a escriptora, publicà diversos reculls de poesia i un llibre de narrativa. Posà lletra a gairebé totes les seves cançons, i en Juli Pons li musicà el poema Les flors de Divendres Sant.
Genoveva Puig i Vilà : artista_o_autor, Barcelona : Entitat_Geopolítica, Jaume Pahissa : artista_o_autor, Juli Pons : artista_o_autor, Enrique O'Neill : artista_o_autor, Catalunya : Entitat_Geopolítica, Madrid : Entitat_Geopolítica, París : Entitat_Geopolítica, Carme Tulón : artista_o_autor, Genoveva Puig : artista_o_autor, Montserrat Alavedra : artista_o_autor, Glòria Denicola : artista_o_autor, Elvira Lupo : artista_o_autor, Marta Morera : artista_o_autor, Maria Pujadas : artista_o_autor, Jaume Rovira : artista_o_autor, Les flors de Divendres Sant : obra_escrita, Asociación Cultural Femenina : organització, Instituto de Arte Lírico E. O'Neill : educació